《次韵稼隐上徐云岫喜复贡举》
宋代·方一夔

天阙谁推破旱雷，蚁封鼠壤一时开。云飞远岫无心出，春逐行人有脚来。

桂窟旧游空雨露，棘闱前度没蒿莱。短衣傥逐前麾去，解向淮头破贼回。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。